Diari Oficial de la Generalitat Valenciana


Sumari del DOGV 301, del 04-11-1985 (1985/805226)

ORDRE d'11 d'octubre de 1985, de la Conselleria de Cultura, Educació i Ciència per la qual es convoca un concurs públic per a la concessió de beques per a inventari d'arxius municipals en la provincià de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   301

Data del DOGV
:   04-11-1985

Secció del DOGV
:   ALTRES DISPOSICIONS

Número del document
:   1985/805226


Data del document
:   11-10-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 d'octubre de 1985, de la Conselleria de Cultura, Educación i Ciència, per la qual es convoca un concurs public per a la concessió de beques per a inventari i arxius municipals a la província de València.  
La Generalitat Valenciana ha assumit les competències transferides en matèria d'arxius segons que disposa l'article 31.6 de l'Estatut d'Autonomia, aprovat per Llei 5/82, d?1 de juliol. D'altra banda, l'Ordre 178/85, de 15 de gener, de la Conselleria de Cultura, Educació i Ciència que desplega el Decret 95/84, de 21 d'agost, del Consell de la Generalitat Valenciana pel qual es fixen les directrius de coordinació de les funcions pròpies de les Diputacions Provincials de la Comunitat Valenciana en matèria de cultura declarades d?interès comunitari, estableix el pla de recuperació d'arxius municipals i públics, millorant e l deficient estat de conservació d?una majoria d'aquests, per manca de mitjans i instal·lacions, mitjançant beques per tal de realitzar treballs en aquests arxius i atorgant ajudes en material i instal·lacions.   
En aquest sentit i en base al pla d'actuació establert per a la província de València d'acord amb les competències que per Reial Decret 3.066/83, de 13 d'octubre, ostenta la Generalitat Valenciana en matèria de cultura, i en ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana de Govern Valencià,   
ORDENE:   
Article primer  
Es convoca un concurs públic per a la concessió de dotze beques per a la realització de l'inventari dels arxius municipals següents:   
Paterna (2 beques).   
Benavites, Faura i Benifairó de les Valls (1 beca).   
Manises (1 beca).   
Titaguas i Benagéber (1 beca).   
Requena (2 beques).   
Buñol i Llombay (1 beca).   
Aielo de Malferit i Montaverner (1 beca).   
Alfahuir, Palma de Gandia i la Font d'En Carrós (1 beca).   
Vila-Nova de Castelló i Càrcer (1 beca).   
Alzira (1 beca).   
I s'aproven les bases per les quals es regeix aquesta convocatòria, incloses com a annex a aquesta Ordre.   
Article segon  
Les esmentades beques seran sufragades amb càrrec a l'aplicació pressupostària 58.54.852.161.   
DISPOSICIONS FINALS  
Primera  
El Director General de Cultura és facultat perquè en l'àmbit de les pròpies competències, dicte les resolucions o instruccions que estime necessàries per tal de dur a terme això que disposa aquesta Ordre.   
Segona  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 11 d'octubre de 1985.   
El Conseller de Cultura, Educació i Ciència,   
CEBRIA CISCAR I CASABAN   
BASES PER A LA CONCESSIO DE BEQUES PER A INVENTARI D'ARXIUS MUNICIPALS EN LA PROVINCIA DE VALENCIA  
Primera  
Els sol·licitants hauran de reunir les condicions següents:   
a) Ser espanyol i residir en l'àmbit de la Comunitat Valenciana.   
b) Ser llicenciat en Geografia i Historia.   
Segona  
Les sol·licituds, en les quals es faran constar per ordre de preferència les beques a què aspira, adreçades al Conseller de Cultura, Educació i Ciència, es presentaran al Registre General de la Conselleria de Cultura, als Serveis Territorials de Cultura d'Alacant, Castelló i València o per qualssevol dels procediments que estableix l'article 66 de la Llei de Procediment Administratiu, en el termini de vint dies hàbils comptats a partir de la publicació d'aquesta convocatòria al Diari Oficial de la Generalitat Valenciana acompanyant la documentació següent:   
a) Certificació acadèmica personal que acredite d'haver obtingut la titulació corresponent, amb les qualificacions assolides per convocatòria i curs.   
b) Currículum vitae del sol·licitant.   
c) Tota documentació que judique pertinent adjuntar-hi com a mèrit personal.   
Tercera  
Les beques es concedeixen per tal de realitzar els inventaris dels arxius següents, en el temps i per la quantitat que s?especifica:   
-Dues beques per a l'Arxiu Municipal de Paterna, de sis mesos de duració, cadascuna per l'import de 300.000 pessetes.   
-Una beca per als Arxius Municipals de Benavites Faura i Benifairó de les Valls, de sis mesos de duració i per l'import de 300.000 pessetes.   
-Una beca per a l'Arxiu Municipal de Manises, de set mesos de duració, per l'import de 350.000 pessetes.   
-Una beca per l'Arxiu Municipal de Titaguas i Benagéber, de quatre mesos de duració per l'import de 200.000 pessetes.   
-Dues beques per a l'Arxiu Municipal de Requena, de sis mesos de duració, per l'import de 300.000 pessetes cadascuna.   
-Una beca per l'Arxiu Municipal de Buñol i Llombay, de quatre mesos de duració, per l'import de 200.000 pessetes.   
-Una beca per als Arxius Municipals d'Aielo de Malferit i Montaverner, de sis mesos de duració per l'import de 300.000 pessetes.   
-Una beca per als Arxius Municipals d'Alfhauir Palma de Gandia i la Font d'En Carrós, de sis mesos de duració, per l'import de 300.000 pessetes.   
-Una beca per als Arxius Municipals de Vila-Nova de Castelló i de Càrcer, de set mesos de duració, per l'import de 350.000 pessetes.   
-Una beca per a l'Arxiu Municipal d'Alzira, de sis mesos de duració, per l'import de 300.000 pessetes.   
Quarta  
La quantia de les beques es podran satisfer en pagaments mensuals, previ el lliurament d'una certificació del treball realitzat expedida pel Servei del Llibre, Arxius i Biblioteques de la Conselleria de Cultura, Educació i Ciència.   
Cinquena  
Les obligacions dels becaris consistiran en la realització de l'inventari d'aquests arxius municipals a les ordres conjuntes del Director de l'Arxiu de l'Excma. Diputació de València i del Cap del Servei del Llibre, Arxius i Biblioteques, i presentar davant la Direcció General de Cultura, tres exemplars de l'inventari realitzat, tot això en el termini que s'estableix des de l'adjudicació.   
Sisena  
Les beques seran incompatibles amb la realització de treballs o estudis que impedesquen el compliment de l'objectiu proposat i/o la percepció d'altres beques o ajudes similars.   
Setena  
La Conselleria de Cultura, Educació i Ciència podrà suspendre tota beca concedida quan, al seu parar, hi haja per part del beneficiari incompliment de les obligacions contretes, així com quan els informes del Sr. Alcalde-President facen aconsellable aquesta determinació.   
Vuitena  
Els treballs realitzats restaran en propietat de la Conselleria de Cultura, Educació i Ciència, la qual es reservarà el dret a publicar-los.   
Novena  
La selecció de candidats serà realitzada per una comissió qualificadora que estarà integrada per tots els components del Consell Assessor d'Arxius, que valorarà les sol·licituds tenint en compte l'expedient, la realització de cursets especialitzats en arxivística, coneixements de paleografia i diplomàtica, i qualssevol altres mèrits relacionats amb la matèria objecte d'aquesta convocatòria.   
Deu  
La decisió de la comissió qualificadora es farà pública dins dels trenta dies naturals següents al del termini de presentació de sol·licituds.   
La comissió qualificadora podrà declarar deserta, totalment o parcial, l'adjudicació d'aquestes beques.   
Les decisions de la comissió qualificadora seran inapel·lables.   
La concurrència en aquesta convocatòria suposa l'acceptació de les bases d'aquesta.   
El fet d'haver percebut aquesta beca no suposa cap tipus de relació laboral amb la Generalitat Valenciana.